**УПУТСТВО ЗА ПОДНОСИОЦЕ ПРИЈАВЕ/ЗАХТЈЕВА**

|  |
| --- |
| **ТРАНСФЕР ЗА ФИНАНСИРАЊЕ ОБРАЗОВАЊА****Јавни позив за додјелу средстава за организацију Свечане манифестације додјеле награда најбољим ученицима основних и средњих школа у Федерацији Босне и Херцеговине из Буџета Федерације Босне и Херцеговине у 2024. години** |
| 1. | Опис проблема у одређеној области која је предмет финансирања: | Унапређивање образовног система у Федерацији БиХ |
| 2. | Захтјев за додјелу средстава за организацију Свечане манифестације додјеле награда најбољим ученицима основних и средњих школа у Федерацији Босне и Херцеговине – образац Захтјева | Захтјев за додјелу средстава треба у потпуности попунити на обрасцу Захтјева. Захтјев треба обавезно потписати овлаштена особа за заступање, те овјерити исти печатом подносиоца захтјева. Ставити датум подношења пријаве на одговарајуће мјесто у обрасцу Захтјева.  |
| 3. | Прилози уз образац Захтјева | Уз попуњени образац Захтјева потребно је доставити сљедеће прилоге:* Доказ о регистрацији (оригинал или овјерена копија)
* Увјерење о пореској регистрацији - идентификациони број (оригинал или овјерена копија)
* Уговор с банком или потврда од банке са бројем рачуна (подносиоца захтјева) из које се види ко је власник наведеног рачуна (оригинал или овјерена копија)
* Докази о искуству у организацији сличних догађаја у претходном периоду (нпр. извјештаји о претходно реализованим сличним пројектима/догађајима или др. релевантни докази уколико апликант посједује претходно искуство у организацији сличних догађаја)
* Изјава одговорног лица подносиоца захтјева (потписана и овјерена печатом) о спремности да ће се визуелни идентитети, садржај, као и сви други аспекти организације Свечане манифестације, усагласити са Федералним министарством образовања и науке.
 |
| 4. | Начин подношења пријаве/захтјева на Јавни позив | Захтјев са комплетном документацијом се подноси у истој коверти у 2 одвојена примјерка (оригинал/овјерена копија и копија) путем поште на адресу:ФЕДЕРАЛНО МИНИСТАРСТВО ОБРАЗОВАЊА И НАУКЕДр. Анте Старчевића бб (Хотел „Еро“)88000 МостарСа напоменом: „за Јавни позив за додјелу средстава за организацију Свечане манифестације додјеле награда најбољим ученицима основних и средњих школа у Федерацији Босне и Херцеговине из Буџета Федерације Босне и Херцеговине у 2024. години – не отварати“ |
| 5. | Пријаве које неће бити разматране/подржане: | * Непотпуне, неблаговремене и пријаве које не испуњавају услове овог јавног позива;
* Уколико подносилац захтјева тражи већи износ средстава од 10.000,00 КМ:
* Пријаве подносилаца захтјева који су у претходном периоду добили средства од Федералног министарства образовања и науке, а нису доставили Извјештај о намјенском утрошку додијељених средстава и пријаве подносилаца захтјева који су са закашњењем доставили Извјештај о намјенском утрошку додијељених средстава.
 |
| 6. | Укупан износ расположивих средстава: | Укупан износ расположивих средстава: 10.000,00 КММаксимална вриједност додијељених средстава: 10.000,00 КМ |
| 7. | Потенцијални подносиоци пријава, тј. који имају право да поднесу пријаву | Невладине организације (са сједиштем у Федерацији БиХ) |
| 8. | Прихватљиви трошкови, који се могу финансирати додијељеним средствима: | Најам сале/простора гдје ће се одржати Свечана манифестација, најам озвучења (за интонацију химне, разглас за говорнике/модератора и културно умјетнички садржај), организовање културно-умјетничког дијела Свечане манифестације, ангажовање модератора/водитеља, израда и штампање диплома и признања ученицима и школама са одговарајућим корицама, организовање закуске (храна и безалкохолна пића), набавка цвијећа, израда визуала (нпр. банера) или других промотивних материјала, слање позивница и др. трошкови који се односе на организацију Свечане манифестације. |
| 9. | Неприхватљиви трошкови који се не могу финансирати додијељеним средствима | * Плате запослених (укључујући порезе и доприносе на плату),
* накнаде трошкова запосленика (нпр. топли оброк, трошкове превоза и др.).
 |
| 10.  | Мјесто одржавања Свечане манифестације: | **Град: Сарајево или Мостар**Простор одржавања Свечане манифестације: треба бити капацитета за око 150 учесника. |
| 11. | Опис поступка административне провјере (селекције) пријава (услови које подносиоци пријаве требају задовољавати како би могли бити разматрани за додјелу буџетских средстава) | Административном провјером се утврђује испуњавање услова Јавног позива у смислу одговарајућих корисника средстава, да ли је пријава потпуна, да ли је поднесена на одговарајућем обрасцу, да ли је достављена сва тражена документација у тексту Јавног позива и обрасцу Захтјева и други услови наведени у тексту Јавног позива, обрасцу Захтјева и овом упутству. Дакле, у овој фази се провјерава испуњеност формално-правних услова за приступање сљедећој фази, која се односи на оцјењивање захтјева.Уколико се приликом селекције утврди формални недостатак у смислу достављања непотпуне или неовјерене документације (изузев обрасца Захтјева који мора бити у потпуности попуњен, потписан и овјерен), Министарство ће позвати апликанта путем електронске поште да утврђени недостатак отклони у року од 8 дана. |
| 12. | Опис поступка одабира захтјева који ће бити финансирани | Оцјену поднесених пријава на Јавни позив, које су испуниле формално-правне услове (задовољиле услове селекције), ће вршити Комисија Федералног министарства образовања и науке на основу критерија из прилога Јавног позива. |
| 13. | Опис поступка уговарања одабраних захтјева | Са корисником средстава, федерална министрица образовања и науке ће потписати посебан уговор о реализацији додијељених средстава, којим ће се регулисати начин и рокови утрошка средстава и извјештавање. |
| 14. | Опис поступка извјештавања након реализације Свечане манифестације додјеле награда најбољим ученицима основних и средњих школа у Федерацији Босне и Херцеговине | У складу са уговором о реализацији додијељених средстава, корисник је обавезан доставити извјештај са доказима о намјенском утрошку додијељених средстава. Уколико корисник средстава у року утврђеном у уговору не достави Извјештај о намјенском утрошку додијељених средстава или средства утроши ненамјенски, Министарство ће подузети одговарајуће мјере у складу са одредбама закљученог уговора и у складу са законом. |
| 15. | Оквирни календар провођења свих поступака | Новембар – децембар 2024. године |
| 16. | Усаглашавање свих аспеката организације Свечане манифестације са Федералним министарством образовања и науке | Корисник средстава је обавезан да визуелне идентитете, садржај као и све друге аспеке организације Свечане манифестације усагласи са Федералним министарством образовања и науке. |
| 17. | Начин комуникације са даваоцем буџетских средстава током трајања Јавног позива | Начин комуникације са даваоцем буџетских средстава током трајања Јавног позива:Контакт број телефона у Сектору за интегрално образовање и развој за овај јавни позив је 036/355-722Информације се могу добити радним данима од 8.00 до 16.00 сати. |
| 18. | Начин подношења приговора | Објава о роковима и начину подношења приговора на резултате Јавног позива ће бити објављена на wеб страници Министарства уз резултате Јавног позива. |